पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के मुख्यमंत्री कैप्टन अमरिंदर सिंह ने बेशक कह दिया हो कि नवजोत सिद्धू के लिए मेरे दरवाजे बंद हो चुके हैं, लेकिन सिद्धू उनका पीछा नहीं छोड़ने वाले नहीं हैं। वे लगातार उन्हें आड़े हाथों ले रहे हैं, कभी किसी मुद्दे पर तो कभी किसी बयान को लेकर। सिद्धू ने एक बार फिर कैप्टन अमरिंदर सिंह पर तंज कसा है। सिद्धू ने अपने ट्विटर पर दो वीडियो शेयर किए हैं। एक 2016 की है और दूसरी हाल ही का है, जिनमें कैप्टन के बेअदबी कांड पर परस्पर विरोधी बयान सुनाई दे रहे हैं।
ट्वीट का मकसद कैप्टन को वादे याद दिलाना
सिद्धू ने एक वीडियो शेयर करते हुए लिखा है- 'ऊंची दुकान, फीका पकवान। शोर ज्यादा और नतीजा कुछ नहीं।' इस वीडियों के जरिए सिद्धू ने कैप्टन को जनता से किया उनका वादा याद दिलाया, जिसमें उन्होंने कहा था कि वे कोटकपूरा गोलीकांड मामले में प्रकाश सिंह बादल के जेल पहुंचाकर रही रहेंगे। 2016 के वीडियो में मुख्यमंत्री कैप्टन अमरिंदर सिंह श्री गुरु ग्रंथ साहिब की बेअदबी को लेकर अकाली दल को जिम्मेदार ठहराते दिखाई दे रहे हैं। लेकिन, अब उनका ये दावा कहां हवा हो गया?
दूसरे वीडियो में मुख्यमंत्री अमरिंदर सिंह कह रहे हैं कि बादलों को अंदर कैसे कर सकता हूं? मैं केवल SIT गठित करके जांच करवा सकता हूं, उसकी रिपोर्ट के आधार पर ही कार्रवाई होगी। मैं उसमें दखल नहीं दे सकता। मैं नहीं कह सकता कि ऐसा करो, ऐसा न करो। एक अन्य ट्वीट में सिद्धू ने कोटकपूरा मामले में SIT की जांच रिपोर्ट को हाईकोर्ट द्वारा रद्द किए जाने और मुख्यमंत्री द्वारा इस फैसले को सुप्रीम कोर्ट में चुनौती देने संबंधी घोषणा का जवाब देते हुए लिखा- पंजाब के लोगों ने हाईकोर्ट के जज का चुनाव नहीं किया, लेकिन कार्यकारी अथॉरिटी की असफलता के लिए इस फैसले को स्वीकार नहीं किया जाएगा।
सिद्धू इतने मुखर क्यों हो रहे हैं?
नवजोत सिद्धू बेअदबी मामले में लगातार कैप्टन अमरिंदर सिंह पर कार्रवाई न करने को लेकर निशाने पर ले रहे हैं। उनके करीबी विधायक परगट सिंह ने इसमें उनका साथ दिया है। कांग्रेस नेता राज्यसभा सदस्य प्रताप सिंह बाजवा, शमशेर सिंह दूलो भी कैप्टन के खिलाफ मोर्चा खोले हुए हैं। पार्टी अध्यक्ष सुनील जाखड़ और कैबिनेट मंत्री सुखजिंदर सिंह रंधावा ने भी इसी मुद्दे पर इस्तीफा दे दिया था। हालांकि, कैप्टन ने इसे नामंजूर कर दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn